Държавен вестник, бр. 49, 2012 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  49
Чл. 5. (1) В 30-дневен срок от постъпване 
на заявлението по чл. 4, ал. 1 експерти от 
Министерството на здравеопазването и/или 
инспектор по наркотичните вещества от 
съответната регионална здравна инспекция 
извършват проверка на място в лечебното 
заведение, кандидатстващо за разрешение, 
относно осигуряването на условия за спазване 
на изискванията на тази наредба по отно­
шение на съхраняването, документацията 
и отчетността на лекарствените продукти, 
съдържащи опиеви агонисти и агонисти-
антагонисти, които ще се използват в про­
грамата, както и относно съответствието на 
помещенията, в които ще се осъществява 
програмата, с изискванията на Наредба № 24 
от 2004 г. за утвърждаване на медицински 
стандарт „Психиатрия“ (ДВ, бр. 78 от 2004 г.). 
(2) За извършената проверка се съставя 
протокол със заключение относно съответ­
ствието на лечебното заведение с посочените 
в предходната алинея изисквания. 
(3) Копие от постъпилите документи по 
чл. 4 се изпраща за становище от НЦН от­
носно съответствието на проекта на програма 
с Наредба № 24 от 2004 г. за утвърждаване 
на медицински стандарт „Психиатрия“.
(4) В 30-дневен срок от получаване на 
документите по ал. 3 НЦН изпраща в Ми­
нистерството на здравеопазването стано­
вище, в което се посочва дали проектът на 
програма съответства на изискванията на 
Наредба № 24 от 2004 г. за утвърждаване на 
медицински стандарт „Психиатрия“.
Чл. 6. (1) При непълноти в подадените 
документи по чл. 4 и констатирани несъот­
ветствия на проекта на програма с Наредба 
№ 24 от 2004 г. за утвърждаване на меди­
цински стандарт „Психиатрия“ Министер­
ството на здравеопазването, съответно НЦН, 
уведомява писмено заявителите и определя 
срок за отстраняването им. 
(2) До отстраняване на непълнотите и 
несъответствията по ал. 1 сроковете по чл. 5, 
ал. 4 и чл. 7, ал. 1 спират да текат.
Чл. 7. (1) В срок до три месеца от постъпва­
нето на заявлението чл. 4, ал. 1 министърът 
на здравеопазването или оправомощен от 
него заместник-министър издава разрешение 
за осъществяване на програма за лечение с 
агонисти и агонисти-антагонисти на лица, 
зависими към опиоиди, или прави мотиви­
ран отказ.
(2) Министърът на здравеопазването 
издава мотивиран отказ за издаване на раз­
решение за осъществяването на програма 
по чл. 1, ал. 1, когато:
1. в лечебното заведение, кандидатстващо 
за разрешение, не са осигурени условията за 
спазване на изискванията на тази наредба 
по отношение на съхраняването, докумен­
тацията и отчетността на лекарствените 
продукти, съдържащи опиеви агонисти и 
агонисти-антагонисти, които ще се използват 
в програмата;
2. помещенията, в които ще се осъществя­
ва програмата, не отговарят на изискванията 
на Наредба № 24 от 2004 г. за утвърждаване 
на медицински стандарт „Психиатрия“; 
3. проектът на програма не съответства 
на изискванията на Наредба № 24 от 2004 г. 
за утвърждаване на медицински стандарт 
„Психиатрия“.
(3) Отказът по ал. 2 подлежи на обжалване 
по реда на Административнопроцесуалния 
кодекс.
Чл. 8. (1) Срокът на разрешението за 
осъществяване на програма за лечение с 
агонисти и агонисти-антагонисти на лица, 
зависими към опиоиди, издавано за първи 
път, е една година. 
(2) Издаденото разрешение може да бъде 
подновявано за срок от две години при ус­
ловията и по реда на чл. 4 – 6.
(3) Заявлението за подновяване и докумен­
тите по чл. 4, ал. 1 и 2 се подават три месеца 
преди изтичане на срока на разрешението.
(4) Министърът на здравеопазването или 
оправомощен от него заместник-министър 
отказва да поднови разрешение за осъщест­
вяването на програма по чл. 1 при конста­
тирани системни нарушения на условията 
и реда за осъществяване на програмите, 
установени с тази наредба.
Чл. 9. (1) Лечебните заведения, получили 
разрешение за осъществяване на програма 
по чл. 1, ал. 1, са длъжни да уведомяват за 
всяка промяна в обстоятелствата по изда­
деното разрешение. 
(2) Промените в издаденото разрешение 
се правят по реда на чл. 4 – 6, като се при­
лагат свързаните с промяната документи.
Раздел III 
Изисквания към лечебните заведения, осъ­
ществяващи програми за лечение с агонисти 
и агонисти-антагонисти на лица, зависими 
към опиоиди
Чл. 10. Лечебните заведения, получили 
разрешение за осъществяване на програма 
по чл. 1, ал. 1, осъществяват дейността по 
програмата в съответствие с Наредба № 24 
от 2004 г. за утвърждаване на медицински 
стандарт „Психиатрия“.
Чл. 11. (1) Програма по чл. 1, ал. 1 се 
ръководи от лекар с призната специалност 
по психиатрия, отговарящ на изискванията 
на Наредба № 24 от 2004 г. за утвърждаване 
на медицински стандарт „Психиатрия“. 
(2) Лекарите по ал. 1 могат да ръководят 
само една програма за лечение с опиеви 
агонисти и агонисти-антагонисти.